|  |  |
| --- | --- |
| ГРБОВИ ЗА МЕМОРАНДУМ | Republica SerbiaProvincia Autonomă Voivodina**Secretariatul Provincial pentru Educaţie, Reglementări,****Administraţie şi Minorităţile Naţionale – Comunităţile Naţionale**Bulevar Mihajla Pupina 16, 21000 Novi SadT: +381 21 487 48 67; 487 41-57ounz@vojvodina.gov.rs |
|  | NUMĂRUL: 128-451-541/2020 | DATA: 05.02.2020 |

 În baza articolului 3 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea programelor şi proiectelor din domeniul educaţiei şi instrucţiei elementare şi medii din Provincia Autonomă Voivodina („Buletinul oficial al P.A.V.“, nr. 7/19), raportat la Hotărârea Adunării Provinciei privind bugetul Provinciei Autonome Voivodina pentru anul 2020 („Buletinul oficial al P.A.V.“, nr. 54/19), Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale publică

**CONCURS**

 **PENTRU FINANŢAREA ŞI COFINANŢAREA PROIECTELOR DIN DOMENIUL RIDICĂRII CALITĂŢII PROCESULUI EDUCATIV – INSTRUCTIV AL ÎNVĂŢĂMÂNTULUI MEDIU – CHELTUIELILE DE TRANSPORT ORGANIZAT AL ELEVILOR ŞCOLILOR MEDII CU SEDIUL ÎN TERITORIUL P.A. VOIVODINA LA TÂRGUL EDUCAŢIEI DIN NOVI SAD, PENTRU ANUL 2020**

Secretariatul Provincial pentru Educaţie, Reglementări, Administraţie şi Minorităţile Naţionale – Comunităţile Naţionale, în conformitate cu Planul financiar şi posibilităţile financiare în anul bugetar 2020, va finanţa şi cofinanţa proiectele din domeniul ridicării calităţii procesului educativ-instructiv al învăţământului mediu – cheltuielile de transport organizat al elevilor şcolilor medii cu sediul în teritoriul P.A.V. la Târgul Educaţiei din Novi Sad, pentru anul 2020, în cuantum de **3.000.000,00 dinari.**

Drept de participare la Concurs au instituţiile de învăţământ mediu din teritoriul P.A. Voivodina, al căror fondator este Republica Serbia, Provincia Autonomă sau unităţile autoguvernării locale. Mijloacele invocate sunt destinate pentru ridicarea calităţii procesului educativ-instructiv al învăţământului mediu – pentru cheltuielile transportului organizat al elevilor şcolilor medii cu sediul în P.A.V. la Târgul Educaţiei, care va avea loc în perioada 4-5 martie 2020, la Novi Sad.

 Semnatarul cererii, trebuie să anexeze cererii*:*

1. fotocopia adeverinţei privind codul de identificare fiscală,
2. oferta neasociată privind preţul de transport al elevilor la Târgul Educaţiei din Novi Sad cu menţionarea numărului de participanţi beneficiari de servicii.

**DECIDEREA PRIVIND CERERILE ŞI MODUL DE APLICARE**

Cu privire la repartizarea mijloacelor beneficiarilor decide secretarul provincial competent pentru activităţi de învăţământ la propunerea Comisiei pentru desfăşurarea concursului, care examinează cererile sosite.

Criteriile pentru repartizarea mijloacelor în conformitate cu articolul 11 punctul 2 liniuţele 1, 2 şi 5 din Regulamentul privind repartizarea mijloacelor bugetare ale Secretariatului Provincial pentru Educaţie, Reglementări, Administraţie şi Minorităţile Naţionale – Comunităţile Naţionale pentru finanţarea şi cofinanţarea programelor şi proiectelor din domeniul educaţiei şi instrucţiei elementare şi medii din Provincia Autonomă Voivodina, sunt:

- mărimea grupului ţintă,

- gradul de includere a grupului ţintă căruia îi este destinat proiectul,

- includerea instituţiilor partenere în realizarea proiectului.

Secretariatul îşi rezervă dreptul de a solicita semnatarului cererii, după necesitate, documentaţie şi informaţii suplimentare.

Dacă cererea este semnată de către persoana autorizată, este necesară prezentarea autorizaţiei adecvate pentru semnarea acesteia.

Cererea la concurs se prezintă în formă scrisă, pe formularul unic care se publică pe pagina de internet a Secretariatului.

**O persoană juridică poate prezenta o singură cerere.**

 Rezultatele concursului vor fi publicate pe pagina de internet a Secretariatului.

**Termenul de prezentare a cererilor la concursul este 20 februarie 2020.**

Cererile cu documentaţia necesară se trimit prin poştă pe adresa:

Secretariatul Provincial pentru Educaţie, Reglementări, Administraţie

şi Minoritățile Naționale - Comunităţile Naţionale

”Concurs pentru cheltuielile de transport organizat al elevilor la Târgul Educaţiei”

Bulevar Mihajla Pupina 16

21000 Novi Sad

Comisia nu va examina:

* cererile incomplete
* cererile sosite după termenul prevăzut
* cererile nepermise (cererile prezentate de persoanele care nu sunt autorizate şi ale subiecţilor care nu sunt prevăzuţi în concurs);
* cererile care nu se referă la destinaţiile prevăzute în concurs
* cererile beneficiarilor care în perioada precedentă n-au justificat mijloacele repartizate în baza rapoartelor financiare şi narative.

 Formualrul Chestionarului se poate prelua începând cu data de **5 februarie 2020** pe pagina Web oficială a Secretariatul Provincial pentru Educaţie, Reglementări, Administraţie şi Minoritățile Naționale - Comunităţile Naţionale [www.puma.vojvodina.gov.rs](http://www.puma.vojvodina.gov.rs) .

Informaţii referitoare la concurs puteţi obţine la telefon: 021/ 487 48 67, 487 41 57.

 SECRETAR PROVINCIAL

 Nyilas Mihály